Ritratt: Newsbook .td_uid_2_61379db6a4ca5_rand.td-a-rec-img{text-align:left}.td_uid_2_61379db6a4ca5_rand.td-a-rec-img img{margin:0 auto 0 0} L-erbat irġiel li ġew arrestati tliet ġimgħat ilu wara l-ikbar sejba ta' droga ta' din is-sena tpoġġew taħt att ta' akkuża dwar traffikar u pussess tad-droga mhux għall-użu personali tagħhom. L-irġiel kienu arrestati meta pulizija mill-iskwadra ta' kontra d-droga u tar-Rapid Intervention Unit (RIU) segwew vann dieħel f'garaxx lejn iż-żona industrijali ta' Burmarrad. Hemmhekk, il-Pulizija daħlu fil-post u sabu ammont kbir ta' droga kannabis li kienet moħbija f'laned taż-żebbuġ. Id-droga kannabis misjuba kienet tiżen 136 kilo u kellha valur ta' madwar €2.5 miljun. Aqra aktar fuq il-każ: Jinżammu arrestati l-irġiel li nqabdu b'136 kilo droga L-irġiel ġew akkużati wkoll li kellhom arma tan-nar u munizzjoni fil-pussess tagħhom mingħajr liċenzja. Wieħed mill-irġiel huwa wkoll riċediv. Il-Maġistrat Natasha Galea Scibberas approvat il-ħelsien mill-arrest għall-irġiel b'depożitu ta' €23,000 u garanzija personali ta' €27,000. Il-Qorti ordnat lill-akkużati biex jiffirmaw fil-ktieb tal-għassa kuljum u ma joħorġux mid-dar f'xi ħinijiet. L-Ispetturi Marshall Mallia u Justine Grech mexxew il-prosekuzzjoni. .td_uid_3_61379db6a5250_rand.td-a-rec-img{text-align:left}.td_uid_3_61379db6a5250_rand.td-a-rec-img img{margin:0 auto 0 0}